**Докази за крвно или брачно сродство,** а у вези са одељком VI. ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ ПОЗИВ, тачка 6) Модела јавног позива за енергетски угрожене купце:

1.      за брачног друга - извод из матичне књиге (МК) венчаних или извод из МК рођених за лице које није власник објекта али је брачни друг власника објекта (обавезно у забележби о брачном статусу мора да стоји да је лице закључило брак са брачним другом који је власник објекта.

2.      за дете - извод из МК рођених, на основу чега ће се утврдити мајка/отац која/и је поднела/о пријаву,

3.      брат/сестра  - извод из МК рођених за полуродног и истородног брата/сестру и МК рођених за брата/сестру где ће се утврдити да имају заједничког родитеља,

4.      родитељ - извод из МК рођених, на основу чега ће се утврдити да је дете подносилац пријаве,

5.      деда/баба  - извод из МК рођених за директног потомка унука (подносиоца пријаве), извод из МК рођених (умрлих) за родитеља (мајка/отац) и извод из МК рођених за бабу/деду (власнике објекта) који су у крвном сродству са оце/мајком подносиоца пријаве (унуком),

6.      усвојеник/усвојилац - Решење центра за социјални рад или МК рођених уколико су наведени усвојиоци/усвојеник или уверење из МК рођених на обрасцу 9, за непотпуно усвојење.